Transferin
Transferini su glikoproteini koji se nalaze u kičmenjacima, a vezuju se za i posljedično posreduju u transportu gvožđa (Fe) kroz krvnu plazmu. Proizvode se u jetri i sadrže mjesta vezivanja za dva iona Fe3+. Ljudski transferin je kodiran genom TF i proizveden je kao glikoproten od 76 kDa. Transferinski glikoprotein vezuje gvožđe čvrsto, ali reverzibilno. Iako je gvožđe vezano za transferin manje od 0,1% (4 mg) ukupnog gvožđa u tijelu, ono čini najvitalniji bazen gvožđa sa najvećom stopom obrtanja (25 mg/24 h). Transferin ima molekulsku težinu od oko 80 kDa i sadrži dva specifična mjesta visokog afiniteta Fe(III) vezivanja. Afinitet transferina prema Fe(III) je izuzetno visok (konstanta disocijacije je 1020 M−1 na pH 7.4) ali se progresivno smanjuje sa smanjenjem pH ispod neutralnosti. Transferini nisu ograničeni samo na vezivanje za gvožđe, već i za različite ione metala. Ovi glikoproteini nalaze se u različitim tjelesnim tekućinama kičmenjaka. Neki beskičmenjaci imaju proteine koji se ponašaju kao transferin koji se nalazi u hemolimfi. Kada nije vezan za željezo, transferin je poznat kao "apotransferin" (vidi također Apoprotein).